[{"text_idx": "#000000", "text": "34. langile bat lanean hil da Urrun\u0303an"}, {"text_idx": "#000001", "text": "Lan-istripuak saihets daitezke, eta agerikoa da kasu honetan ere segurtasun-neurriek huts egin dutela hondeamakina iraultzean; LABek istripuaren inguruko ikerketa zorrotza eskatzen du, eta egon daitezkeen erantzukizunak argitzea."}, {"text_idx": "#000002", "text": "Gaur Urrun\u0303an lan istripuz hil den 50 urteko langileak I.D. izena zuen, Boli Kostakoa zen jatorriz, eta bi seme-alabaren aita. Bi seme-alaba horiek, emaztearekin batera, Afrikako herrialdean bizi dira. I.D. 2019an etorkizun hobe baten bila iritsi zen Ipar Euskal Herrira. Harrezkero, hainbat lan egin zituen, batez ere ABLEen bidez, beti prekaritatean murgilduta. Egun, eraikuntzan ari zen lanean eta gidatzen ari zen hondeamakina, antza denez, irauli egin da eta langilea harrapatu du bere heriotza eraginez. Urte hasieratik 34 laneko heriotza izan dira Euskal Herrian, horietatik 3 Ipar Euskal Herrian."}, {"text_idx": "#000003", "text": "Lehenik eta behin, LAB sindikatuak elkartasuna adierazi nahi die senide, lagun, lankide eta Boli Kostako komunitateari."}, {"text_idx": "#000005", "text": "LAB sindikatua Ipar Euskal Herriko hainbat sindikaturekin harremanetan jarriko da lan-istripu honi erantzuteko."}, {"text_idx": "#000007", "text": "Ni ere gaur, afiliatzen naiz! Moi aussi, aujourd'hui j'adhe\u0300re !"}]